Hawelka naixió de Mistelbach, por ixas envueltas parti de l'Imperio austro-hongaro, actualment Austria. Sus pais yeran d'orichen bohemio. Su pai yera zapatero. Quan Leopold teneba 14 anyos a familia se treslada enta Viena, y ell prencipia a treballar en o restaurant Deierl, a on conoixe a Josefine Danzberger. A parella se casa en 1936 y ubre o suyo primer café, o Kaffee Alt Wien, en a Bäckerstrasse. Anyos dimpués ubrirán un nuevo local, o café Hawelka, en a Dorotheergasse. Mientres a Segunda Guerra Mundial, a familia Hawelka no puede continar con o negocio y ha de zarrar-lo.  Dimpués d'a guerra, en septiembre de 1945, os Hawelka tornan a re-ubrir o suyo café, con a suerte de que l'edificio ha pasato a guerra quasi intacto.